Hornja Hórka

Hornja Hórka ( Obergurig) je wjes a gmejna w Hornjej Łužicy, kotraž słuša oficielnje do serbskeho sydlenskeho ruma. Gmejna přisłuša zarjadniskemu zhromadźenstwu Budestecy-Hornja Hórka.

 Geografija 
Gmejna leži južnje Budyšina pod Mnišoncom w sprjewinym dole a mjezuje z městom Budyšinom na sewjerowuchodźe, z Budestecami na wuchodźe, z Wjelećinom na juhu a z Dobrušu-Husku na zapadźe. Po přestrjeni je wona druha najmjeńša gmejna Budyskeho wokrjesa.

 Ležownostne mjena 
Michał Rostok naliči 1887 slědowace serbske ležownostne mjena: Inzla (= kupa), Wódnik, Při šlagu, Róžowc (Blumenthal), Kukač, Kłobučk, Wowča hora, Čertowa klětka, Na Heńzy, Haje, Pola hłohončka, Pola worješnikow, W fuksu, Mnišonska šćežka, W rěčkach kaž tež za wjesny dźěl Małe Bobolcy: Plončk, Čěski móst, Šćeńca (hórka z chójnami).Michał Rostok: Ležownostne mjena. W: ČMS 40 (1887), str. 3–50, tu str. 4 (digitalizat).

 Stawizny 
Prěnje naspomnjenje wsy jako Goric sta so w lěće 1272. Sydlišćo ležeše tehdy při starej Čěskej šćežce mjez Budyšinom a Prahu, kotraž wjedźeše wot 1724 přez kamjentny Čěski móst. Kaž Wjelećin njesłušeše Hornja Hórka do Hornjołužiskeho markhrabinstwa, ale bě jako prjedawše wobsydstwo Mišnjanskich biskopow hižo wot 1559 dźěl sakskeho kurwjerchowstwa.

 Wobydlerstwo a rěč 
Po Mukowej statistice měješe Hornja Hórka we 1880tych lětach 380 wobydlerjow, z nich 330 Serbow (87 %) a 50 Němcow. Dla wuwiwanja industrije w sprjewinym dole a přićehnjenja wjele němskorěčnych dźěłaćerjow zhubi so serbska rěč w prěnjej połojcy 20. lětstotka spěšnje z wšědneho žiwjenja, tak zo zwěsći Arnošt Černik w lěće 1956 za Hornjohórčansku gmejnu serbskorěčny podźěl wot jenož hišće 35,9 %.

Po ludličenju lěta 2011 bě 27 % gmejnskich wobydlerjow ewangelskeje a 7,2 % katolskeje konfesije.Wuslědki censusa 2011 za Hornjohórčansku gmejnu: Nabožina Ewangelscy Hornjohórčenjo přisłušeja Budestečanskej wosadźe.

 Wjesne dźěle 
Gmejna wobsteji ze slědowacych wsow:

 Politika 
mini|Wjesna tafla Hornjeje Hórki ze směra Wjelećin
Gmejna słuša k sakskemu wólbnemu wokrjesej 52 (Budyšin 1) a k zwjazkowemu wólbnemu wokrjesej 156 (Budyšin I).

 Gmejnska rada 
Gmejnska rada ma tuchwilu šěsnaće čłonow. Komunalne wólby lěta 2019 mějachu slědowace wuslědki:Wuslědki komunalnych wólbow dnja 26. meje 2019 w Hornjej Hórce na wahlen.sachsen.de

 Strony a zjednoćenstwa 2019 2014 % sydła % sydłaNjewotwisne byrgarske hibanje Hornja Hórka (UBO)54,71045,58CDU21,6325,64Alternatiwa za Hornju Hórku (AfO)18,2316,83Lěwica5,4010,41 cyłkownje 100,0 16 100,0 16 wobdźělenje 73,5 % 63,5 %

 Wjesnjanosta 
Čestnohamtski wjesnjanosta Hornjeje Hórki je wot lěta 2007 Thomas Polpitz (najprjedy bjezstronski, wot 2012 CDU). Wón bu posledni raz w lěće 2021 z 95,4 % hłosow w zastojnstwje wobkrućeny. Wolerske wobdźělenje wučini 62,5 %.Wuslědki komunalnych wólbow dnja 22. junija 2014 w Hornjej Hórce na statistik.sachsen.de

+wólby wjesnjanostywólbawjesnjanostanamjetwuslědk (%)2021Thomas Dirk PolpitzCDU95,4201457,72007UB96,02001Harald BaynBayn96,1

 Wosobiny 
 Jan Michał Budar (1713–1789) – ryćerkubler, prawiznik a załožer Budarjoweje załožby
 Jan Arnošt Frajšlag (1869–1951) – wučer, komponist a chórowy dirigent; rodźeny w Debsecach
 Jan Wjela (1880–1951) – wikowanski pomocnik, zapósłanc strony SPD w sakskim krajnym sejmje

mini|center|upright=1.8|Powětrowy wobraz Hornjeje Hórki (2019)

 Žórła 
 Helmut Gros: Hornjohórčanske serbstwo. W Rozhledźe 9/1992, str. 306–309

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Gmejna w Sakskej
Kategorija:Sydlišćo při Sprjewi
!
Kategorija:Sydlišćo w serbskim sydlenskim rumje
Kategorija:Prěnje naspomnjenje 1272